**Všeobecné obchodné podmienky**

o poskytovaní služieb v oblasti kreatívnych online kurzov, živých workshopov, osobného sprevádzania a o predaji obrazov, printov a doplnkov (zápisníky, odevy).

1. **Vymedzenie pojmov**

Predávajúcim a zároveň prevádzkovateľom internetovej stránky www.freyjaart.com **je spoločnosť**  **Freyja Art s.r.o.** so sídlom Košická 17180/49, 821 08 Bratislava - Ružinov, Slovenská republika, IČO: 55101101, zapísaná v obchodnom registri Okresného súdu Bratislava I, zložka: 165795/B

**Dodávateľom služieb a produktov** ponúkaných na internetovej stránke www.freyjaart.com **je spoločnosť**  **Freyja Art s.r.o.** so sídlom Košická 17180/49, 821 08 Bratislava - Ružinov, Slovenská republika, IČO: 55101101, zapísaná v obchodnom registri Okresného súdu Bratislava I, zložka: 165795/B

**Kupujúcim, respektíve objednávajúcim (objednávateľom)** je každý návštevník, ktorý prostredníctvom web stránky www.freyjaart.com vytvoril objednávku alebo registráciu. Službou sú všetky produkty a služby zverejnené na stránkach www.freyjaart.com.

**Objednávka** vzniká potvrdením procesu objednávania alebo registrácie na webovej stránke www.freyjaart.com výberom služieb kupujúcim vrátane kompletného vyplnenia objednávkového alebo registračného formulára. Kupujúci plne uznáva elektronickú komunikáciu, predovšetkým prostredníctvom webovej stránky www.freyjaart.com, e-mailovej komunikácie, ako aj telefonickej komunikácie.

1. **Predmet a uzavretie zmluvy**

Predmetom kúpnej zmluvy je poskytnutie služieb -  osobných/online stretnutí formou kurzov, konzultácií, workshopov, prednášok a osobného sprevádzania v oblasti rozvoja kreativity a predaj obrazov, printov a doplnkov (zápisníky, odevy).

Potvrdením objednávky, resp. poskytnutím faktúry zo strany predávajúceho vzniká kúpna zmluva, ktorú je možné meniť, rušiť alebo dopĺňať len na základe vzájomnej dohody medzi kupujúcim a predávajúcim, ak zákon alebo iný právny predpis neustanovuje inak. Kupujúci je odoslaním objednávky viazaný k zaplateniu kúpnej ceny objednanej služby.

Uzavretím kúpnej zmluvy kupujúci potvrdzuje, že sa zoznámil s týmito obchodnými podmienkami a že s nimi súhlasí. Predávajúci potvrdzuje, že poskytne kupujúcemu služby a produkty v dohodnutom rozsahu. Na tieto obchodné podmienky je kupujúci dostatočným spôsobom pred vlastným uskutočnením objednávky upozornený a má možnosť sa s nimi oboznámiť. Tieto obchodné podmienky tvoria neoddeliteľnú súčasť uzavretej zmluvy.

1. **Objednávka a registrácia**

Objednávka vzniká potvrdením objednávky či registrácie na webovej stránke www.freyjaart.com výberom produktov/služieb kupujúcim, vrátane kompletného vyplnenia objednávkového formulára. Pre korektné vybavenie objednávky je potrebné vyplniť požadované údaje v objednávke a zvoliť si možnosti platby za objednanú službu. Odoslaním objednávky sa kupujúci zaväzuje prevziať objednanú službu/tovar a zaplatiť za tovar dohodnutú cenu. Prijatú objednávku potvrdí predávajúci do 24 hodín emailom a zároveň oznámi kupujúcemu dostupnosť a termín dodania tovaru. Predávajúci sa zaväzuje dodať správny druh a množstvo tovaru v dohodnutej cene podľa objednávky. Všetky potvrdené objednávky sú záväzné!

Po odoslaní objednávky je objednávateľovi vystavená a doručená faktúra. Faktúra je odoslaná na emailovú adresu uvedenú v objednávkovom formulári.

Predávajúci má právo zrušiť objednávku v prípade, keď nie je možné zabezpečiť objednaný tovar. V takomto prípade kupujúcemu ihneď vráti uhradenú sumu v plnej výške, alebo mu ponúkne náhradný tovar, alebo iné riešenie, ak s tým kupujúci súhlasí. Predávajúci má právo zrušiť objednávku tiež v prípade, ak sa nemôže skontaktovať s kupujúcim (chybne uvedené alebo neuvedené kontaktné údaje, nedostupnosť, ...).

1. **Cena**

Nie sme platcom DPH.

Všetky **uvádzané ceny online produktov a služieb** na webovej stránke www.freyjaart.com sú konečné.

V prípade **tovaru** (obrazy, printy, ...) k základnej cene objednávky je pripočítaná cena za dopravu tovaru podľa toho, aký spôsob doručenia si kupujúci vyberie. Cena je odvodená od celkovej hmotnosti objednaného tovaru a aktuálneho cenníka dopravcu. Balné je zahrnuté v cene dopravy.

Kupujúci je viazaný cenou uvedenou na stránke www.freyjaart.com v momente vykonania nákupu či registrácie.

1. **Platobné podmienky a možnosti platby**

Kupujúci po vyplnení objednávky či registrácie je povinný uhradiť platbu pre dokončenie objednávky. Za produkty je možné platiť nasledovnými spôsobmi:

– platba prevodom na bankový účet (číslo bankového účtu bude poskytnuté vo faktúre),

– okamžitá platba kartou prostredníctvom platobnej brány GoPay,

– platobným systémom Pay Pal.

 Platba je možná v EUR.

1. **Dodacie podmienky**

Predávajúci je povinný poskytnúť dohodnuté služby v dohodnutom dátume v objednávke, alebo v inom dátume na základe dohody s kupujúcim. Za miesto plnenia služby sa považuje miesto, do ktorého je služba dodávaná.

V prípade, ak je predmetom predaja tovar (obraz, print, ...) dodacia lehota predávajúceho je vo väčšine prípadov do 8 pracovných dní od potvrdenia objednávky, maximálna doba dodania je 14 dní alebo po dohode s kupujúcim sa môže predĺžiť. O dodacej lehote a termíne dodania bude predávajúci kupujúceho informovať pri potvrdení objednávky telefonicky alebo e-mailom. Ak kupujúcemu nevyhovuje oznámená predĺžená dodacia lehota, má možnosť stornovať objednávku v súlade so storno podmienkami uvedenými nižšie.

1. **Zmeny v programe kurzov a workshopov**

Predávajúci si vyhradzuje právo na organizačné zmeny v programe. K takýmto zmenám patrí napríklad aj posunutie/zrušenie poskytovanej aktivity, ktorá závisí od minimálneho počtu účastníkov.

1. **Autorské práva**

Odberateľ berie na vedomie, že dodávané produkty a služby sú predmetmi duševného vlastníctva a sú chránené autorskými právami a ostatnými právami duševného vlastníctva, ktoré patria spoločnosti Freyja Art s.r.o. so sídlom Košická 49, 821 08 Bratislava, Slovenská republika. Zmluvou medzi dodávateľom a odberateľom nedochádza k prevodu žiadnych práv duševného vlastníctva. Pokiaľ nie je dohodnuté inak, odberateľ má právo používať produkty výlučne ako konečný užívateľ a to spôsobom vyplývajúcim z povahy a účelu produktu. Nie je povolené ich bez písomného povolenia kopírovať, rozmnožovať, poskytovať tretej strane, publikovať alebo inak rozširovať v akýchkoľvek médiách resp. iným spôsobom.

1. **Právo odberateľa odstúpiť od zmluvy**

Pre odstúpenie od zmluvy platia príslušné ustanovenia platných právnych predpisov Slovenskej republiky. Objednávateľ má, na základe zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov (ďalej len ako „Zákon“) podľa ustanovení § 7 ods. 6 písmeno a) a nasledujúcich, právo odstúpiť od kúpnej zmluvy bez udania dôvodu do 14 kalendárnych dní odo dňa uzavretia zmluvy.

Odstúpenie je možné vykonať elektronickou formou na e-mail: freyja@freyjaart.com vyhlásením, že objednávateľ odstupuje od zmluvy uzatvorenej na diaľku. Objednávateľovi bude vrátená zaplatená suma najneskôr do 14 dní od platného odstúpenia od zmluvy na jeho bankový účet.

1. **Reklamácia**

Reklamácia služby/tovaru musí obsahovať vždy konkrétny a vecný popis reklamovanej skutočnosti. Reklamáciu je možné vykonať prostredníctvom e-mailu na e-mailovú adresu prevádzkovateľa: freyja@freyjaart.com a to do 14 dní do dňa dodania služby. Poskytovateľ služby sa zaväzuje oznámiť výsledok vybavenia reklamácie do 14 dní odo dňa jej prevzatia. V prípade opodstatnenej a poskytovateľom služby uznanej reklamácie sa s klientom individuálne dohodnú na náhrade reklamovanej služby, resp. ďalšom postupe.

1. **Storno podmienky**

Kurzy a workshopy (ďalej len aktivita) je možné stornovať za nasledovných podmienok:

Do 4 týždňov pred začiatkom aktivity je storno bez poplatku. Pri stornovaní v čase od 4 týždňov pred začiatkom aktivity bude účtovaný storno poplatok vo výške 50 %, od 1 týždňa pred začiatkom  aktivity 100 % z účastníckeho poplatku. Požiadavky stornovať svoju účasť na aktivite sa musia realizovať písomne bez výnimky.

1. **Záručné podmienky**

Záručné podmienky sa na tento druh služby/tovaru nevzťahujú.

1. **Záverečné ustanovenia**

Tieto všeobecné obchodné podmienky a všetky kúpne zmluvy uzavreté na ich základe sa riadia právnymi predpismi platnými v Slovenskej republike.

Tieto všeobecné obchodné podmienky sú zverejnené na stránke www.freyjaart.com.

Odoslaním objednávky kupujúci potvrdzuje, že si prečítal všeobecné obchodné podmienky a súhlasí s ich znením.

Tieto všeobecné obchodné podmienky nadobúdajú platnosť a účinnosť 1. januára 2023.

V Bratislave dňa 1.1.2023

Zuzana Mesárošová

Konateľ